Investeringsplan for affaldsinitiativer i 2015 
Sagsfremstilling 
22.    Investeringsplan for affaldsinitiativer i 2015  
                                                                                                                        Åbent 
Sagsnr.: 326-2015-27367       J.nr.: 07.18.00            Ester Mathiesen.: 326-2015-164974 
  
[adresse] 
I budgetaftalen for buget 2015 - 2018 blev det besluttet at afsætte 1 mio. kr. per år til affaldsplanens initiativer. Der er 
nu udarbejdet et forslag til en investeringsplan for affaldsinitiativer i 2015. 
  
Investeringsplanen 2015: 
  
1) Nedgravede "Affaldsøer" 
Et projekt omhandlende etablering af fem nedgravede systemer til bioaffald, restaffald, glasaffald og papiraffald. 
"Affaldsøer" med fire nedgravede beholdere koster ca. 130.000 kr. per stk., det vil sige i alt ca. 650.000 kr. for fem 
pladser. 
  
Systemerne påtænkes nedgravet på følgende lokationer: 
· Osvejen ([adresse]) 
· Strandvej, [adresse] (p-plads ved toilet) 
· [adresse] (p-plads ved toilet) 
· Saltbæk Strand (p-plads) 
· Gørlev by 
  
2) Projekt "Decentral indsamling af husholdningsaffald i sommerhusområder" 
Administrationen har ansøgt om tilskud til et projekt under en pulje til implementering af regeringens 
ressourcestrategi (Kommunepuljen). Miljøstyrelsen har på den baggrund givet tilsagn om tilskud til projekt "Decentral 
indsamling af husholdningsaffald i sommerhusområder". 
  
Projektet omfatter et forsøg med indsamling af bioaffald, restaffald, glasaffald og papiraffald i decentrale, 
nedgravede affaldsbeholdere placeret ved ind- og udkørsel til et sommerhusområde. 
  
Projektet vil vare frem til november 2016 og bliver afsluttet med en evaluering. Miljøstyrelse vil løbende følge 
projektet og resultaterne. 
  
I en del af forsøgsperioden vil den nuværende affaldsbeholder blive fjernet fra den enkelte sommerhusgrund. I stedet 
skal sommerhusbeboerne anvende de nyetablerede decentrale affaldsstationer. Projektet omfatter et 
sommerhusområde med cirka 100 sommerhuse.  
  
Projektet har til formål at undersøge, om vi kan øge udsorteringsgraden af bioaffald, restaffald glasaffald og 
papiraffald, samt imødekomme de udfordringer, der er ved indsamling af affald i sommerhusområder og øge 
servicen over for sommerhusejerne. 
  
Vi forventer følgende fordele for sommerhusområdets beboere: 
· Der er altid mulighed for at aflevere affald 
· Ingen mængdebegrænsning 
· Ingen lugtgener ved den enkelte sommerhusgrund 
· Ingen vanskelige adgangsforhold til sommerhusene som smalle veje, udhængende bevoksning, manglende 
snerydning 
  
Miljøstyrelsen giver et tilskud på maksimum 423.800 kr. svarende til 55,5 % af de samlede projektudgifter på 
767.275 kr. eksklusiv moms. Egenfinansieringen udgør 343.475 kr. 
  
Kommunens samlede investering for punkt 1 og 2 udgør i alt 993.475 kr. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller,  
· at de to nævnte projekter igangsættes i 2015. 
  
ØKONOMISKE KONSEKVENSER 
Affaldsområdet er brugerfinansieret og skal hvile i sig selv. I budget 2015 - 2018 er der afsat 1 mio. kr. per år til 
affaldsplanens initiativer. 
  
  
  
Teknik- og Miljøudvalgets møde den 1. juni 2015: 
Udvalget vedtog at tiltræde indstillingen fra chefen for Vej, Ejendom og Affald under forudsætning af, at alle de 
omfattede under forsøgsprojektet under punkt 2 ønsker at deltage. 
